ai4bharat/Pralekha huggingface dataset:
نوجوانوں کے امور اور کھیل کود کی وزارت
نوجوانوں اور کھیلوں کے امور کے مرکزی وزیر جناب انوراگ ٹھاکر کا کہنا ہے کہ یونیورسٹیاں ہندوستان میں بین الاقوامی معیار کے ایتھلیٹس پیدا کرنے میں اہم کردار ادا کر سکتی ہیں
اطلاعات و نشریات اور نوجوانوں اور کھیلوں کے امور کے مرکزی وزیر کا کہنا ہے کہ یونیورسٹیاں بین الاقوامی معیار کے کھلاڑی پیدا کرنے میں اہم کردار ادا کر سکتی ہیں۔ وزیر نے کہا کہ میں منصوبے کے لیے بلیو پرنٹ تیار کرنے کے لیے 40 سے 50 یونیورسٹیوں کے وائس چانسلرز کے ساتھ میٹنگ بلانے کا منصوبہ بنا رہا ہوں۔ وہ آج چنئی میں کھیلوں کی شخصیات، انڈین اولمپک ایسوسی ایشن اور دیگر کھیلوں کی تنظیموں کے عہدیداروں سے بات چیت کر رہے تھے۔
انہوں نے کہا کہ ملک میں 943 نجی یونیورسٹیاں کام کر رہی ہیں۔ انہوں نے کہا کہ یہاں تک کہ اگر ہر یونیورسٹی ایک کھلاڑی کو گود لے اور انہیں تعلیم اور بین الاقوامی تربیت کی سہولیات فراہم کرے تب بھی ہندوستان 900 سے 1000 بین الاقوامی ایتھلیٹ تیار کر سکے گا۔
اس سمت میں ایک بڑی شروعات کرنے کے لیے، کھیلو انڈیا پروجیکٹ کے تحت مختلف اسپورٹس سینٹر آف ایکسیلنس شروع کیے گئے ہیں۔ اسپورٹس سائنس کے شعبے میں سنٹر آف ایکسی لینس کا بھی منصوبہ بنایا گیا ہے۔ ایک کھلاڑی سائنس کے تعاون کے بغیر کچھ حاصل نہیں کر سکتا۔ مرکزی وزیر نے کہا کہ کھلاڑیوں کی کامیابی کے پیچھے بہت سی سائنس ہوتی ہے۔
سونی پت، ہریانہ میں اسپورٹس سائنس سینٹر قائم کرنے کا منصوبہ بنایا گیا ہے۔ اسی طرح کے مراکز بنگلورو، کرناٹک اور پٹیالہ، پنجاب میں بھی قائم کیے جائیں گے۔ وزیر اعظم جناب نریندر مودی کھیلوں کے میدان پر خصوصی توجہ دے رہے ہیں۔
نوجوانوں کے امور اور کھیل کود کی وزارت
بین الاقوامی مقابلوں میں ذہنی بندش کو توڑناچاہتاہوں :ٹاپس ڈیولپمنٹ گروپ کے ایتھلیٹ چنگاکھم جیٹلی سنگھ
تلوار باز کھلاڑی نے گرونانک دیو یونیورسٹی ، امرتسر کے لئے مردوں کے انفرادی ایپی مقابلے میں
سونے کا تمغہ جیتا
بینگلورو میں جاری کھیلوانڈیا یونیورسٹی گیمس -2021 ، کے آئی یو جی ۔2021میں ملک بھرکی ممتاز یونیورسٹیوں کے کھلاڑی اس کے شایان شان کھیل کا مظاہرہ کررہے ہیں اور ملک کے نمایاں کھلاڑی یہاں اپنی موجودگی کا احساس کرارہے ہیں ۔ ایسے ہی ایک کھلاڑی ، جس کی کارکردگی پرقریبی نظررکھی جارہی ہے ، کانام گرونانک دیویونیورسٹی کے تلوار باز کھلاڑی چنگا کھم جیٹلی سنگھ ،کے آئی یو جی -2020میں اپنی کارکردگی سے بڑی الٹ پھیر کردینے والے کھلاڑی جیٹ لی سنگھ نے جمعہ کو مردوں کی انفرادی ایپی زمرے میں سونے کا تمغہ جیت کر، تیزی سے بڑھتی اپنی مقبولیت کو مزید مستحکم کیاہے ۔
کھیلو انڈیا یونیورسٹی گیمس میں دوسرے مقابل کھلاڑیوں سے درپیش چنوتیوں کے بارے میں بات کرتے ہوئے جیٹ لی نے کہا :اس تقریب میں مجھے بعض اعلیٰ معیار کے مقابلے کی پوری امید تھی اورایسا ہی معاملہ کل پیش آیا۔ اس لئے اب مجھے اس تمغے کو جیت کربہت خوشی ہورہی ہے اوراس سے مجھے اعتماد حاصل ہواہے ،سال کے باقی دن بھی میرے لئے بہت حوصلہ افزا ثابت ہوں گے۔
جیٹ لی نے اس سے پہلے دسمبر ، 2021میں ٹاپس ڈیولپمنٹ گروپ میں شامل کئے جانے پرحالیہ مہینوں میں اخبارات میں شہ سرخیاں بٹوری ہیں ۔ یہ خبران کے لئے رحمت بن کرآئی ،کیونکہ وہ 2024کے پیرس اولمپکس میں بھارت کی نمائندگی کرنے کے لئے مسلسل کو شاں رہے ہیں ۔
‘‘مجھے اورمیرے خاندان کے ہرشخص کو اس وقت بہت خوشی ہوئی جب ہمیں یہ خبرملی کی مجھے ٹاپس ڈیولپمنٹ پروگرام میں شامل کرلیاگیاہے ۔ میں اپنی صلاحیت کا اعتراف کئے جانے اوراپنے خواب کو پورا کرنے میں معاؤنت کے لئے اسپورٹس اتھارٹی آف انڈیا ایس اے آئی اورکھیل کود کی وزارت کا بہت شکرگزارہوں ۔
منی پور کے اس تلوارباز نے کہا :‘‘شمولیت کے بعد سے میرے کھیل میں بہت بہتری آئی ہے کیونکہ اب میرے پروگرام میں زیادہ تعداد میں ٹورنا منٹس اورزیادہ سے زیادہ پریکٹس سیشن شامل کئے گئے ہیں ۔ اسکیم کے تحت ، میری خوردونوش سے متعلق ضروریات پربھی زیادہ توجہ مرکوز کی جارہی ہے ۔ کل ملا کر ، مجھے جو مدد مل رہی ہے اس پربہت خوشی ہورہی ہے اورمیں بڑے اسٹیج پراپنی موجودگی درج کروانے کا عہد کیا ہے ۔’’
20-سالہ اس شرمیلے کھلاڑی نے اس وقت بہت سوچ سمجھ کر اپنے الفاظ کا انتخاب کیاجب اس نے قومی اوربین الاقوامی مقابلوں میں ایک نوجوان کھلاڑی کے حیثیت سے ملک کی نمائندگی کرنے میں درپیش چیلنجوں کا ذکرکیا۔
انھوں نے اپنی بات ختم کرتے ہوئے کہا :‘‘بین الاقوامی سطح پرکارکردگی کا مظاہر ہ کرنا آسان کا م نہیں ہے ، میں نے شروع میں اعتماد سے لبریز ہوکر مقابلوں میں حصہ لیاتھا لیکن میں اب تک اس معیار کی کارکردگی کا مظاہرہ نہیں کرسکاہوں ، جو صلاحیت مجھ میں موجود ہے ۔ اس سال میری سب سے بڑی خواہش بین الاقوامی مقابلوں میں ذہنی بندش کو توڑنا ہے ۔ میں اس سال ایشیائی کھیلوں پرتوجہ مرکوز کررہاہوں تاکہ میں اس میں شاندار کارکردگی کا مظاہر ہ کرسکوں ۔ فی الحال میری تمام کوششیں ، پیرس اولمپکس میں بھارت کی یونیفارم زیب تن کرنا ہے ۔ اولمپکس میں کھیلنا میرا تاحیات قائم خواب رہاہے ۔’’
وزیراعظم کا دفتر
وزیراعظم نے سردارپٹیل کو ان کی برسی کے موقع پریاد کیا
وزیراعظم جناب نریندمودی نے آج سردار پٹیل کو ان کی برسی کے موقع پر خراج عقیدت پیش کیا ہے۔
ایک ٹویٹ میں وزیراعظم نے کہا :
‘‘ سردار پٹیل کو ان کی برسی کے موقع پر یاد کررہا ہو، بھارت ہمیشہ ان کی ناقابل فراموش خدمات کے تئیں شکر گزار رہے گا۔ان کی قائدانہ اور انتظامی صلاحیتوں نیز ملک کے لئے ان کےذریعہ کی گئی لافانی خدمات بھی ہمیشہ یاد رکھی جائیں گی’’۔
ش ح۔س ک ۔ف ر
U.NO.14287
(
وزارت دفاع
مسلح دستہ یوم پرچم 2020:وزیر دفاع جناب راج ناتھ سنگھ نے عوام سے مسلح دستوں کے یوم پرچم خزانہ میں تعاون دینے کی اپیل کی
نئی دہلی،2دسمبر 2020/مسلح دستوں کا یوم پرچم ملک بھر میں ہر سال کی طرح اس مرتبہ بھی 7 دسمبر 2020 کو منایا جائے گا۔ 1949 کے بعد سے یہ دن شہیدوں کے ساتھ ساتھ وردی میں خدمات فراہم کرنے والے مردوں اور خواتین کی یکساں طور سے عزت افزائی کرنے کے لئےمنایا جاتا ہے۔ یہ ان لوگوں کی عزت افزائی ہے جو ملک کی سرحدوں کی حفاظت کے لئے بہادری سے لڑتے ہیں۔ 2 دسمبر 2020 کو نئی دہلی میں منعقدہ ایک تقریب سے خطاب کرتے ہوئے وزیردفاع جناب راج ناتھ سنگھ نے اہل وطن سے رضاکارانہ طور سے مسلح دستوں کے یوم پرچم فنڈ  میں تعاون دینے کی اپیل کی۔ انہوں نے کہا کہ ہماری فوج ہمیشہ ملک کی خودمختاری کی حفاظت کرنے کے لئے بہادری سے لڑتی رہی ہے۔ اس عمل میں کئی مرتبہ انہوں نے اپنی زندگیوں کو بھی داؤں پر لگایا ہے اور اپنے خاندان کو پیچھے چھوڑ دیا۔ وزیر دفاع نے کہا ’’اس لئے ہمارے سابق فوجیوں کی باز آبادکاری اور بہبود، ہمارے شہیدوں اور ہمارے معذور فوجیوں کے اہل خانہ کی دیکھ بھال کی ذمہ داری ہم سب شہریوں کی ہے۔ ‘‘ انہوں نے یہ بھی کہا کہ یوم پرچم ہمیں اس فنڈ میں تعاون کرکے اس ذمہ داری کو پورا کرنے کا ایک موقع فراہم کرتا ہے۔ ‘‘ یہ دیکھتے ہوئے کہ لوگوں کے رضاکارانہ تعاون کے ذریعہ 20-2019 کے دوران 47 کروڑ روپے جمع کئے گئے، جناب راج ناتھ سنگھ نے امید ظاہر کی کہ ’’ہندستان کے لوگ اس سال بھی رضاکارانہ تعاون کے جذبوں کا اظہار کریں گے۔‘‘
اے ایف ایف ڈی فنڈ کا استعمال ان فوجیوں کے کنبوں کے باز آباد کاری اور بہبود کے لئے کیا جاتا ہے۔ جنہوں نے اپنی زندگی کو فرض کی راہ میں آگے رکھا، ساتھ ہی ان فوجیوں جو معذوری کا شکار ہوگئے ہوں، بزرگ، غیر پنشن یافتہ فوجیوں کی بیواؤں اور یتیم بچوں کے پرورش کے لئے بھی کیا جاتا ہے۔ عطیہ، یتیم عطیہ اور کچھ عطیات کے ذریعہ بھی مالی امداد دی جاتی ہے۔
سابق فوجیوں  معاشرے کی بہبود اور باز آباد کاری کے لئے حکومت ہند کے ذریعہ مسلح دستے یوم پرچم فنڈ  کا قیام کیا گیا ہے۔ 32 لاکھ سے زیادہ سابق فوجی ہیں اور ہر سال 60 ہزار فوجی سبکدوش ہونے کی وجہ سے اس میں جڑ جاتے ہیں۔
مسلح دستوں کے یوم پرچم فنڈ میں تعاون ، اس کے بینک کھاتوں کے ذریعہ سے بھیجا جاسکتا ہے۔ اس کا تفصیلات اس طرح ہیں
1۔ پنجاب نیشنل بینک 
2۔ اسٹیٹ بینک انڈیا (کھاتا نمبر 34420400623 آئی ایف سی کوڈ ایس بی آئی اینی 0001076 ، برانچ آر کے پورم اور
3۔ آئی سی آئی سی آئی بینک نمبر 182401001380۔ آئی ایف سی بینک آئی سی آئی سی 00001824 برانچ آر کے پورم)
اس فنڈ میں تعاون کو حکومت ہند کے انکم ٹیکس کے نوٹی فکیشن نمبر 2207/78 مورخہ 26 مارچ 07 اور انکم ٹیکس ایکٹ 1961 کی دفعہ 80 جی   کے تحت انکم ٹیکس ڈائریکٹوریٹ  لیٹر این کیو سے چھوٹ دی گئی ہے۔ ڈی آئی ٹی  11-2010 / ڈی ای ایل –اے ای 22280-04012011 / 2186 مورخہ 4 جنوری 11۔
اس پرچم فنڈ میں کارپوریٹ تعاون کمپنی ایکٹ 2013 دفعہ 135 کے تحت کارپوریٹ سماجی ذمہ داریوں کو پورا کرنے کے لئے اہل ہیں۔ کیونہ یہ ’’مسلح دستوں کے بزرگ فوجیوں، جنگی بیواؤں اور ا ن کے منحصر کے فائدہ کے لئے اقدام کی تعمیل کرتا ہے۔
مرکزی فوجی بورڈ کے سکریٹری ایئر کمانڈر بی اہلووالیہ نے کہا کہ اس سال دسمبر مہینے کو مسلح دستوں اور اسکے سینئر فوجیوں کے تعاون کی عزت افزائی کرنے کے لئے ’’گوررماہ‘ ماہ فخر ‘ کے طور پر منایا جائے گا۔ یہ بورڈ حکومت ہند کا اعلی ادارہ ہے جو سابق فوجیوں اور ان پر منحصر افراد کے باز آباد کاری اور بہبودی کے لئے پالیسیاں بناتے ہیں۔ مسلح دستہ یوم پرچم فنڈ کو سینٹرل فو فوجی بورڈ کے ذریعہ انتظامی طور سے کنٹرول کیا جاتا ہے۔
م ن۔ ش ت۔ج
Uno-7747
(Visitor Counter : 164
عملے، عوامی شکایات اور پنشن کی وزارت
ایس ایس سی کے نئے چیئرمین بی آر شرما نے ڈاکٹر جتیندر سنگھ سے ملاقات کی
نئی دہلی،23/ اکتوبر۔ اسٹاف سلیکشن کمیشن 
نئے چیئرمین جناب بی آر شرما نے آج یہاں شمال مشرقی خطے کی ترقی کے وزیرمملکت، وزیراعظم کے دفتر، عملے، عوامی شکایات اور پنشن، ایٹمی توانائی اور خلاء کے وزیرمملکت ڈاکٹر جتیندر سنگھ سے ملاقات کی۔
جناب بریج راج شرما نے 1984 میں آئی اے ایس میں شمولیت اختیار کی تھی اور انہیں جموں وکشمیر کا کاڈر کیا گیا تھا۔وہ جموں وکشمیر کی جموں ویونیورسٹی سے پالٹیکل سائنس میں پوسٹ گریجویٹ ہے اورانہوں نے آسٹریلیا کی آسٹریلین نیشنل یونیورسٹی سے ایم بی کیا ہے۔
ایڈمنسٹریٹیو سروس کے اپنے 35 سالہ کیئر کے دوران انہوں نے مختلف عہدوں پر ریاستی اور مرکزی حکومت کے مختلف محکموں میں فرائض انجام دیئے۔ انہوں نے ڈیبوٹیشن پر حکومت ہند میں آنے سے پہلے جموںو کشمیر کے چیف سکریٹری کے عہدے پر کام کیا۔
انہوں نے 18 مئی 2017 کو امور داخلہ کی وزارت میں ایڈیشنل سکریٹری کے عہدہ سنبھالا اور بعدمیں انہیں ترقی دے کر سکریٹری کے عہدہ پر مقرر کیاگیا۔
جناب شرما جموںو کشمیر ریاستی حکومت کی طرف سے پبلک سروس میں بہترین کارکردگی کے لئے گولڈ میڈل حاصل کرچکے ہیں۔ اور اس کے بعدانہیں پبلک سروس کے لئے وزیراعظم کے میڈل سے نوازا گیا۔۔
زراعت اور کاشتکاروں کی فلاح و بہبود کی وزارت
فوڈ سیکیورٹی اور دیگر معاملات پر آئی2یو2 گروپ کے رہنماؤں کی میٹنگ
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ وزارت خارجہ کے مطابق پیداواری صلاحیت میں اضافے کےلئے زراعت اور اس سے متعلق ٹیکنالوجی کی ترقی کے مقصد سے آئی2یو2کنسورشیم بنانے کی کوئی تجویز نہیں ہے۔ تاہم، ہندوستان اور اسرائیل کے وزرائے اعظم، امریکہ اور متحدہ عرب امارات کے صدور نے ’’ آئی2یو2 ‘‘ گروپ کے پہلے لیڈروں کی میٹنگ کا اہتمام کیا ہے۔ ممالک کے اس منفرد گروپ کا مقصد دنیا کو درپیش چیلنجوں سے نمٹنا ہے جس میں مشترکہ سرمایہ کاری اور پانی، توانائی، نقل و حمل، خلا، صحت اور غذائی تحفظ میں نئے اقدامات پر خصوصی توجہ دی جائے گی۔ اس مقصد کے لیے، آئی2یو2لیڈروں نے فوڈ سیکیورٹی پر پہل کا ذکر کیا جس کے تحت ہندوستان بھر میں مربوط فوڈ پارکس کی سیریز کو فروغ دیا جائے گا۔
اس کے علاوہ آئی2یو2بزنس فورم کے موقع پر ہندوستان نے 22 فروری، 2023 کو لیٹر آف انٹینٹ پر دستخط کرکے ایگریکلچر انوویشن مشن فار کلائمٹ  میں شمولیت اختیار کی ہے۔ اے آئی ایم 4 سی کا آغاز متحدہ عرب امارات اور امریکہ نے کانفرنس آف پارٹیز-26  میں کیا تھا اور اس میں اسرائیل کو 140 دیگر سرکاری اور غیر سرکاری اداروں میں ایک پارٹنر کے طور پر شامل کیا گیا ہے۔ اے آئی ایم 4 سی پانچ سال  کی مدت کے لیے کلائمٹ اسمارٹ ایگریکلچر اور فوڈ سسٹم کی اختراع کے واسطے سرمایہ کاری اور دیگر معاونت میں نمایاں اضافہ کرنے کے لیے شراکت داروں کو متحد کرکے آب و ہوا کی تبدیلی اور عالمی بھوک سے نمٹنے کی کوشش کررہاہے۔
زراعت اور کسانوں کی بہبود کی وزارت نے 24 مئی 2021 کو اسرائیلی حکومت کی وزارت خارجہ کے تحت کام کرنے والی بین الاقوامی ترقیاتی تعاون سے متعلق ایجنسی کے ساتھ 3 سال  کے لیے ایک ورک پلان پروگرام پر دستخط کیے تاکہ پھلوں اور سبزیوں کی فصلوں میں معیاری پلانٹنگ میٹیریل کی پیداوار کے لیے ویلیو چین اور ہائی ٹیک ایگریکلچر کی ترقی اور انہیں کام کاج کی سطح پر لاکر مہارت کے مراکز کی تکمیل کا کام کیا جاسکے۔
۔۔۔۔۔۔۔۔۔۔۔
ش ح۔ا گ۔ ن ا۔
U-3327
(Visitor Counter : 71
بہت چھوٹی، چھوٹی اور درمیانی صنعتوں کی وزارت
چھوٹے پیمانے کی صنعتوں کی ترقی
نئی دلّی ،29 / حکومت نے آتم نربھر بھارت ابھیان کے تحت کئی سیکٹروں کے لئے راحت کے کئی اقدامات کا اعلان کیا ہے اور ملک میں خاص طور پر کووڈ – 19 وباء کی صورتِ حال کے دوران ایم ایس ایم ای سیکٹر کی مدد کے لئے کئی اقدامات کئے ہیں ، جن میں سے کچھ مندرجہ ذیل ہیں :
- بہت چھوٹی ، چھوٹی اور اوسط درجے کی صنعتوں  کے لئے 20000 کروڑ روپئے کا ذیلی قرض ۔
- ایم ایس ایم ای سمیت کاروبار کے لئے ضمانت سے مستثنیٰ 3 لاکھ کروڑ روپئے کے خود کار قرض ۔
- ایم ایس ایم ای فنڈ آف فنڈس کے ذریعے 50000 کروڑ روپئے کے شیئرس کا اضافہ ۔
- ایم ایس ایم ای کی درجہ بندی کے لئے نئے نظر ثانی شدہ پیمانے ۔ خردہ اور تھوک تاجروں کو بھی ایم ایس ایم ای میں شامل کیا گیا ہے ۔
- کاروبار میں آسانی کے لئے اُدیم رجسٹریشن کے ذریعے ایم ایس ایم ای کا نیا رجسٹریشن ۔
- 200 کروڑ روپئے تک کی خریداری کے لئے کوئی عالمی ٹینڈر نہیں ۔
ایم ایس ایم ای کی وزارت ، ریاستِ ہریانہ سمیت ملک میں ایم ایس ایم ای کے سیکٹر کی ترقی اور فروغ کے لئے مختلف اسکیمیں اور پروگرام نافذ کر رہی ہے ۔ ان اسکیموں اور پروگراموں میں وزیر اعظم کا روز گار پید اکرنے کا پروگرام  ، روایتی صنعتوں کو پھر سے شروع کرنے کے لئے فنڈ کی اسکیم  ، اختراعات ، دیہی صنعت اور صنعت کاری کو فروغ دینے کی اسکیم  ، ایم ایس ایم ای کے لئے اضافے والی کریڈٹ اسکیم میں سود کی معافی ، بہت چھوٹی ، چھوٹی اور اوسط درجے کی صنعتوں کے لئے کریڈٹ گارنٹی اسکیم  اور قرض سے منسلک کیپٹل سبسڈی اور ٹیکنا لوجی میں بہتری کی اسکیم  شامل ہیں ۔
ایم ایس ایم ای اور پی ایم ای جی پی کے تحت قائم یونٹوں سمیت ایم ایس ایم ای پر کووڈ – 19 وباء کے پڑنے والے اثرات کا جائزہ لینے کے لئے نیشنل اسمال انڈسٹری کارپوریشن اور کھادی اینڈ وِلیج انڈسٹیز کمیشن کے ذریعے مطالعات کرائے گئے ہیں ۔
ٹریڈ ریمیڈیز کے ڈائریکٹوریٹ جنرل میں ایک ہیلپ ڈیسک اور سہولیاتی مرکز قائم کیا گیا ہے ، جو اینٹی ڈمپنگ اقدامات سمیت ٹریڈ ریویڈیل اقدامات کو حل کرتا ہے ۔
اس کی کار کردگی میں مندرجہ ذیل شامل ہیں :
- مختلف ٹریڈ ریمیڈیز سے متعلق گھریلو صنعت  کو معلومات کی فراہمی ۔
- ٹریڈ ریمیڈیل عذر داری داخل کرنے میں ڈی آئی ، خاص طور پر ایم ایس ایم ای کی مدد کرنا ۔
- درخواست داخل کرتے ہوئے ڈاٹا گیپ کو ختم کرنے کے لئے ایم ایس ایم ای کی رہنمائی کرنا ۔
- دوسرے ملکوں میں ٹریڈ ریمیڈیل تحقیقات کا سامنا کرنے والے ہندوستانی برآمد کاروں کی رہنمائی ۔
- گھریلو صنعت کو دستیاب غیر محصولاتی اقدامات سے متعلق معلومات فراہم کرنا اور ان کے فوائد حاصل کرنے کے لئے متعلقہ انتظامی وزارت / محکمے میں ان کا تعاون کرنا ۔
- مختلف ضابطوں اور معاملات کے حل کے لئے مقررہ وقت کی حدود کی بارے میں معلومات فراہم کرنا ۔
مذکورہ معلومات بہت چھوٹی ، چھوٹی اور اوسط درجے کی صنعتوں کے مرکزی وزیر جناب نارائن رانے نے آج لوک سبھا میں ایک سوال کا تحریری جواب دیتے پیش کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 7186
(Visitor Counter : 582
وزارت دفاع
رکشا منتری کا دورہ تھائی لینڈ
نئی دہلی، 28 اگست 2018/ رکشا منتری محترمہ نرملا سیتا رمن 27 سے 28 اگست 2018 کے دوران مملکت تھائی لینڈ کے دورے پر ہیں ۔ رکشا منتری وہاں تھائی لینڈ کے ڈپٹی وزیراعظم اعلی جناب جنرل پروات وانگسووان سے بینکاک میں گفت و شنید کریں گی ۔ محترمہ سیتا رمن نے وہاں تھائی لینڈ کے وزیراعظم اعلی جناب جنرل پراوت چان اوچا سے بھی ملاقات کی ہے۔
ملاقات کے دوران طرفین نے بھارت اور تھائی لینڈ کے مابین دفاعی تعاون سے متعلق متعدد موضوعات پر گفتگو کی۔ وزیر موصوفہ نے باہمی دفاعی روابط کے مثبت پہلو اور اس کی کیفیت کا خیرمقدم کیا اور بھارت اور تھائی لینڈ کے مابین دفاعی تعاون کو مزید مضبوط اور مستحکم بنانے کے اقدامات پر تبادلہ خیالات کئے۔
یہ فیصلہ کیا گیا کہ باہمی بحریاؤں کی مشقوں کے ذریعہ ایک ملک کی فوج سے دوسرے ملک کی فوج کے مابین رابطہ کاری بڑھائی جائے۔ دونوں ممالک جاری مشترکہ مشقوں کو بڑھانے کے امکانات پر غور کریں گے۔ میتری ، انسداد شورش پسندی اور انسداد دہشت گردی کے سلسلہ میں بھی تعاون بڑھانے پر بات چیت ہوئی ۔ بری فو ج کی مشقوں اور صیام بھارت ، فضائیہ کے ساتھ مشق کے پہلوؤں پر بھی گفت و شنید ہوئی۔ طرفین بحری سلامتی میں بھی تعاون بڑھائیں گے اور بحری دائرہ اختیار بیداری بڑھانے کے لئے اطلاعات کے زیادہ سے زیادہ باہم تبادلہ پر بھی زور دیں گے ۔ رکشا منتری نے بھارت میں رائل تھائی آرمی کے لئے اضافی تربیتی مواقع کی فراہمی کی بھی پیش کش کی۔ اس میں خصوصی شعبوں میں ڈھلے ڈھلائے کورس بھی شامل ہیں۔ تھائی لینڈ کی جانب سے اس پیش کش کا خیر مقدم کیا گیا۔
وزیرموصوفہ نے دفاعی صنعت اور تحقیق و ترقیاتی تعاون بڑھانے پر بھی تبادلہ خیال کیا ۔ طرفین نے ایسی رابطہ کاری کے لئے مخصوص شعبوں کی شناخت کی اور کہا کہ ادارہ جاتی گفت و شنید کے میکانزم سے مزید معاملات پر بات چیت ہوگی۔
ر کشا منتری اور تھائی قیادت نے علاقائی سلامتی ترقیات پر بھی بات چیت کی۔ طرفین نے بھارت پیسفک خطے میں ایک دوسرے کے لئے درکار گنجائش اور تعاون کا بھی ذکر کیا اور باہمی مفادات کے موضوعات پر باقاعدگی سے گفت و شنید منعقد کرنے کا بھی فیصلہ کیا۔
رکشا منتری نے آسیان کے سلسلہ میں تھائی لینڈ کی آئندہ صدر نشینی کا خیر مقدم کیا اور کہا کہ تھائی لینڈ بھارت کے لئے آسیان کا تال میل بنانے والا ملک ہے اور اس حیثیت سے تھائی لینڈ بھارت اور تھائی لینڈ کے لئے اضافی راستے ہموار کرسکتا ہے۔ اے ڈی ایم ایم اور فریم ورک کے لئے بھی تھائی لینڈ معاون ہوسکتا ہے۔ اس پس منظر میں تھائی لینڈ کے وزیر دفاع نے افتتاحی بی آئی ایم ایس ٹی ای سی بری فوجی مشق کی میزبانی کی بھارت کی پہل قدمی کا خیرمقدم کیا اور کہا کہ ستمبر 2018 میں بھارت میں سربراہوں کے اجتماع میں تھائی لینڈ کی شرکت یقینی ہوگی۔
۔۔۔۔۔۔۔۔۔۔۔
U- 4449
(Visitor Counter : 39
وزیراعظم کا دفتر
وزیر اعظم کو چندریان 3 کی کامیابی پر عالمی رہنماؤں کے تہنیتی پیغامات موصول ہوئے
کئی عالمی رہنماؤں نے چندریان 3 کی کامیاب چاند پر لینڈنگ پر ہندوستان کو مبارکباد کے پیغامات ارسال کئے ہیں۔
وزیر اعظم جناب نریندر مودی نے ایکس پر ان کا جواب دیتے ہوئے نیک خواہشات کے اظہار کے لیے ان کا شکریہ ادا کیا ہے۔
ریاستہائے متحدہ  کے نائب صدر کے پیغام پر، وزیر اعظم نے ایکس پر پوسٹ کیا؛
On message by the Prime Minister of Mauritius, the Prime Minister posted on X;
ماریشس کے وزیر اعظم کے پیغام کے جواب میں ، وزیر اعظم نے ایکس پر پوسٹ کیا؛
On message by the Prime Minister of Italy, the Prime Minister posted on X;
اٹلی کے وزیر اعظم کے پیغام کے جواب میں وزیر اعظم نے ایکس پر پوسٹ کیا؛
On message by the Prime Minister of Japan, the Prime Minister posted on X;
جاپان کے وزیر اعظم کے پیغام کے جواب میں ، وزیر اعظم نے ایکس پر پوسٹ کیا؛
On message by the Prime Minister of Ireland, the Prime Minister posted on X;
آئرلینڈ کے وزیر اعظم کے پیغام کے جواب میں ، وزیر اعظم نے ایکس پر پوسٹ کیا؛
On message by the Prime Minister of Malaysia, the Prime Minister posted on X;
ملائیشیا کے وزیر اعظم کے پیغام جواب میں، وزیر اعظم نے ایکس پر پوسٹ کیا؛
کامرس اور صنعت کی وزارتہ
آندھرا پردیش میں طوفان منڈوس سے متاثر 28 ہزار سے زیادہ ایف سی وی تمباکو کے کسانوں کو فوری راحت
جناب پیوش گوئل، کامرس اور صنعت، امور صارفین، خوراک اور عوامی تقسیم اور ٹیکسٹائل کے وزیر نے 28.11 کروڑ روپے کی منظوری دی ہے۔ تمباکو کے کاشتکاروں کے بہبود فنڈ سے 28,112 کسانوں کو فائدہ پہنچے گا۔ آندھرا پردیش کے جنوبی علاقوں  کی فلاح و بہبود کی اسکیموں کے تحت تمباکو بورڈ کے کاشتکاروں کے ہر رکن کو 10,000 روپے کے خصوصی بلاسود قرض کی فراہمی کی جائے گی جو انہیں براہ راست فراہم کئے جائیں گے۔
اس قدم سے ایف سی ڈبلیو تمباکو کے کاشتکاروں کو مینڈوس طوفانی بارشوں سے ہونے والے نقصان پر قابو پانے میں مدد ملے گی اور کاشتکاروں کو فوری نقصان کو کم کرنے کے اقدامات کرنے میں بہت مدد ملے گی۔
ایف سی وی تمباکو آندھرا پردیش کے 10 اضلاع میں اگائی جانے والی ایک بڑی تجارتی فصل ہے جس کی سالانہ پیداوار 121 ایم کے جی  66,000 ہیکٹر کے رقبے میں ہوتی ہے۔ ایف سی وی تمباکو ہندوستان سے تمباکو کی کل غیر تیار شدہ برآمدات میں سے بڑی برآمدی قسم ہے۔ مالی سال 2021-22 کے دوران غیر تیار شدہ تمباکو کی کل برآمدات میں سے ، ایف سی وی تمباکو کی برآمدات مقدار کے لحاظ سے 53.62 فیصد اور قدر کے لحاظ سے 68.47 فیصد تھیں۔
ایف سی وی تمباکو کے کاشتکار اپنی پیداوار ای-آکشن پلیٹ فارم کے ذریعے فروخت کرتے ہیں جو تمباکو بورڈ کے تیار کردہ اورایک شفاف عمل کے ذریعے چلائے جاتے ہیں، تاکہ کسانوں کے لیے منصفانہ اور منافع بخش قیمتوں کو یقینی بنایا جاسکے۔ اہل ایف سی وی تمباکو کے کسانوں کو بلاسود قرض کا انتظام تمباکو بورڈ کے ذریعے کیا جائے گا، جو وزارت تجارت اور صنعت، حکومت ہند کے تحت ایک قانونی ادارہ ہے۔
وزارات ثقافت
ثقافت کی وزارت نے آج عجائب خانہ کے بین الاقوامی دن 2021 کے موقع پر ایک پینل مباحثہ کااہتمام کیا
جناب پرہلاد سنگھ پٹیل نے عجائب خانوں اوراپنی ثقافتی دولت کو عوام الناس تک پہنچانے میں ثقافتی مراکز کی اہمیت کو اجاگر کیا
نئی دہلی 18مئی 2021: ہرسال 18 مئی کو میوزیم یعنی عجائب خانے کا بین الاقوامی دن منایا جاتا ہے۔ میوزیم کی بین الاقوامی کاؤنسل  کے اعلان کے مطابق میوزیم کے بین الاقوامی دن کا مقصد اس حقیقت کے بارے میں بیدا ری پیدا کرنا ہے کہ ‘‘عجائب خانے، ثقافتی تبادلوں، ثقافتوں کو مالا مال بنانے،اور عوام کے درمیان باہمی مفاہمت، اشتراک اورامن کے فروغ کے اہم ذرائع ہیں’’۔
سال 2021 کے میوزیم کے بین الاقوامی دن کا موضوع ہے : میوزیموں کا مستقبل: پھر سے بازیاب کرنا اور از سر نو تصور قائم کرنا’’۔
اس موقع پر حکومت ہند کی ثقافت کی وزارت  نے سلسلسہ وار پینل مباحثوں کا انعقاد کیا ہے تاکہ ثقافت کے شعبے میں خاص طور پر عالم گیر کووڈ-19 عالمی وبا کے تعلق سے اور میوزیم کے کردار سے متعلق از سر نو تصور کی گئیں ترجیحات کی عکاسی کی جاسکے۔
ثقافت اور سیاحت کے وزیر مملکت جناب پرہلاد سنگھ پٹیل نے آج میوزیم کے بین الاقوامی دن 2021 کے موقع پر ثقافت کی وزارت کے ذریعہ منعقدہ ایک ایسے ہی ورچوئل پروگرام سے کلیدی خطاب کیا۔
ثقافت کی اہمیت کو اجاگر کرتے ہوئے جناب پٹیل نے کہاکہ ثقافت، کسی بھی ملک کی ترقی اور تہذیب کی سطح کی صحیح عکاسی کرتی ہے۔ بھارت، آثار قدیمہ کے خزانوں کاایک بھنڈار ہے اوراس کی مالامال ثقافت دنیا بھر میں مشہور ہے۔ البتہ ہم اس طرح اپنی لامحدود اور مالامال ثقافت کی شاندار طریقے سے نمائش اور تشہیر نہیں کرسکے جس طریقے سے بیرون ملک نمائش کی جاتی ہے۔ میوزیم، ہماری ثقافت کو مختلف طریقوں سے اس طرح اجاگر کرمیں اہم رول ادا کرتے ہیں کہ عوام الناس میں ان کے تئیں دلچسپی پیدا ہوسکے۔ ہمیں اپنی ثقافتی دولت کی نمائش کے لئے اور زیادہ ثقافتی مراکز تعمیر کرنے چاہئیں تاکہ اسے عام لوگوں تک پیش کیا جاسکے اور جو کہ وزیراعظم جناب نریندرمودی کابھی ایک خواب ہے۔
جناب پرہلاد سنگھ نے کہاکہ ہماری بہت سی رسوم، رواجوں اور علوم کی باضابطہ اور باوثوق دستاویزات دستیاب نہیں ہوں گی، جنہیں ‘‘شروتی’’ اور ‘‘اسمرتی’’ کے ذریعہ آگے لے جایا گیا ہے، اور یہ ہمارے تاریخ دانوں اور ماحولیات کے تحفظ کے حامیوں کو درپیش ایک اور چیلنج ہے۔ وزیر موصوف نے مزید کہا کہ‘‘ ہمیں صحیح تاریخ اور حقائق کو پیش کرنا ہوگا اور میوزیم اس سلسلے میں بڑے پیمانے پر تعاون کرسکتے ہیں’’۔ وزیر موصوف نے ان افراد کے تئیں اظہار تشکر کیا جنہوں نے میوزیم کی ترقی سے متعلق مہم میں تعاون کیا ہے اور اب بھی کررہے ہیں، جس کی وجہ سے ہماری ثقافت کی دولت کو عوام کے سامنے پیش کیا جاسکا ہے۔
آج کے پروگرام کے تحت دوپینل مباحثوں کا انعقادکیا گیا ۔ ان مباحثوں کے موضوعات تھے،
- عجائب خانوں کے بارے میں از سر نو تصور قائم کرنا اور مستقبل کے لئے نئی راہیں تلاش کرنے کی غرض سے ثقافتی مطالعہ سے متعلق پروگرام۔
- آن لائن بات چیت اور رابطوں کی بہت سی شکلیں اور عجائب خانوں کے لئے اس کا مقصد۔
ان پینل مباحثوں میں ثقافت جیسے مختلف شعبوں کے ماہرین، عجائب خانوں کی تنظیم کے ماہرین، ثقافتی کاروبار سے متعلق پروگرام کے شعبے کے ماہرین تعلیم، ماہر بشریات، وراثت کے ماہرین سمیت مختلف شعبوں کے ماہرین نےحصہ لیا۔
وزارت دفاع
وزیر دفاع جناب راجناتھ سنگھ نے او ایف بی کارپوریٹائزیشن سے متعلق امور پر ڈیفنس سویلین امپلائیز فیڈریشن کے ساتھ بات چیت کی
وزیر دفاع جناب راجناتھ سنگھ نے آرڈنینس فیکٹری بورڈ  کے کارپوریٹائزیشن سے متعلق امور پر 16 جولائی، 2021 کو نئی دہلی میں تین منظور شدہ ڈیفنس سویلین امپلائیز فیڈریشن یعنی آل انڈیا ڈیفنس امپلائیز فیڈریشن، انڈین نیشنل ڈیفنس ورکرز فیڈریشن اور بھارتیہ پرتی رکشا مزدور سنگھ کے ساتھ بات چیت کی۔ میٹنگ بہت ہی دوستانہ ماحول میں ہوئی، جس میں او ایف بی کارپوریٹائزیشن پر ان فیڈریشن نے جن تشویشوں کا اظہار کیا اسے وزیر دفاع نے پورے تحمل سے سنا۔
فیڈریشن نے خاص طور پر او ایف بی کی کارکردگی میں بہتری میں کے لیے آخری موقع دیے جانے کا مطالبہ کرتے ہوئے کچھ اور سالوں کے لیے موجودہ سیٹ اپ کو جاری رکھنے، ضروری دفاعی خدمات آڈریننس 2021 کو قانون میں تبدیل نہیں کیے جانے اور کارپوریٹائزیشن کے بعد او ایف بی ملازمین کی سروس سے متعلق شرائط کی حفاظت کرنے اور نئے کارپوریٹ اداروں کے لیے کام کے بوجھ کو یقینی بنانے کا مطالبہ کیا۔
جناب راج کمار، سکریٹری  نے واضح کیا کہ نئے کارپوریٹ ادارے 100 فیصد سرکاری ملکیت والے ہوں گے اور مشورہ دیا کہ مخصوص مسائل کی شناخت کرنے کے لیے ملازمین کے نمائندوں کے ساتھ آگے کی بات چیت محکمہ کے ساتھ جاری رہنی چاہیے، جنہیں وزراء کے با اختیار گروپ کے سامنے وقوتاً فوقتاً لایا جا سکتا ہے۔ جناب راجناتھ سنگھ نے بھروسہ دلایا کہ او ایف بی کارپوریٹائزیشن کے فیصلہ کو نافذ کرتے وقت ملازمین کے مفاد کی حفاظت کی جائے گی۔ انہوں نے فیڈریشن سے محکمہ کے ساتھ گفتگو جاری رکھنے کی اپیل کی اور کہا کہ ان کی صدارت میں فیڈریشن کے ذریعے بتائے گئے موضوعات پر وزراء کے با اختیار گروپ کے ذریعے ہمدردانہ نظریہ کے ساتھ غور کیا جائے گا۔